Irekia Eusko Jaurlaritza - Gobierno Vasco :: Ermuak tren sarbideen hobekuntzak eta geltoki berria izango ditu\nErmuak tren sarbideen hobekuntzak eta geltoki …\n\nErmuak tren sarbideen hobekuntzak eta geltoki berria izango ditu Iturria: Irekia\n\n\n\n\n\n\n\n\n\nEusko Jaurlaritzak 25 milioi euro inbertituko ditu Ermurako tren sarbideen hobekuntzan eta udalerri horretan geltoki berria eraikitzen, Iñaki Arriolak, Garraio Sailburuak, Ermuko Lobiano Jauregian gaur burutu den ekitaldian azaldu duenez. Carlos Totorika, Ermuko alkatea, anfitrioi gisa aritu da\nGoialdean geltoki berria eraikitzean, bide-zubiaren luzapen gisa, une honetan eskaileraz eta igogailuz loturik dauden Valdespinako parkea eta N-634 errepidearen ondoan dagoen plaza banantzen dituen trenbide lubeta kendu ahal izango da. Etorkizunean, aisiarako bi toki horien arteko lotura jende guztiak erabili ahal izango du, behealdeko igarobide irisgarriari esker.\nProiektuaren idazketa fasea oso aurreratuta dago. Proiektuaren barruan, maniobrak egiteko gune bat eraikitzea ere aurreikusten da, geltokitik oso gertu. Horrela, Ermua-Eibar-Elgoibar tranbiaren maiztasuna hobetu ahal izango da.\nAurretik, Arriolak eta Totorikak Ermuko Udalak antolaturiko erakusketa bisitatu dute. Erakusketa horretan, Garraio Sailak Ermua-Eibar-Elgoibar trenbide igarobidean burutu dituen zenbait jarduketa biltzen dira.\nErmuko jarduketa, Eusko Jaurlaritzako Garraio Sailak diseinatu duen jarduketa paketearen barruan dago. Pakete horren helburua, egunero linearen erabiltzaileei eskaintzen zaien zerbitzua hobetzea da, egunean 3.000 bidaiari baino gehiago dituen tranbian, batez ere.\nHorrela, une honetan zenbait lan burutzen ari dira, Txarakua-Azitain zatia bikoizteko lanak, Karakateko Gurutzaketa, Txarakuako trenbide pasagunea kentzea edo Eibarko geltokia (estaziñoa) zaharberritzeko lanak, besteak beste. Horrez gain, duela denbora gutxi, San Lorentzo-Unibertsitatea bikoizketa eta Eibarren dagoen Ardantzako geltoki berria inauguratu dira. Ermua-Eibar-Elgoibar ardatzaren garapenerako estrategikoak diren proiektu horiek amaitu ondoren, 15 minutuz behingo maiztasunak eskaini ahal izango dira ibilbide osoan.\nErmuko zatirako egokitu den trenbide bikoitzeko trazatu berriak 1.500 metro ditu guztira. Hasiera Eitzaga inguruan dago, eta ia oso-osorik tunel barruko trazatu saihesbidean doa (1-025 metroko luzerakoa), Ermuko sarreraraino. Bertan N-634 errepidea gurutzatuko du, 40 metroko bide-zubiaren bidez, inguruan egongo den geltoki berrira heldu aurretik. Horren ondoren berriro ere egungo trenbidearekin egingo du bat, Izelaieta kaleko behealdeko igarobidearen aurretik. Jarduketa horri esker, lur azpian egongo den saihesbidean dagoen Oletxeko trenbide pasagunea kendu ahal izango da.\nkortea_arriola_proiektua_eu... behera kargatu (0 Byte)\ntotala_arriola_proiektua_eu... 20 MB\nIñaki Arriola, Etxebizitza, Herri Lan eta Garraio Sailburua, eta Carlos Totorika, Ermuko alkatea


LED argiak Emaitzak | Landa Ebanistería\nEtxebizitza Santutxun. Egongelaren zertzelada bat\nUrt 1, 2015\nSantutxuko etxebizitza batean haritza erabiltzea zutabe bat estaltzeko, ate lerragarrirako eta LED bidez argitutako altzari modularra fabrikatzeko\nUrt 1, 2011\nCampo Viejo upategia, Logroño. Bi eremu hauek bat egiten dute: dendak eta kafetegi-tabernak. Haritzaren zura erakusmahaietarako, argi-iragarkia eta LED argiko apalak.\nAlgortako etxebizitza bateko egongelarako altzariak\nBarne-diseinua: SUSAETA INTERIORISMO (Eduardo Susaeta) Lanaren urtea: 2011 Lekua: Getxo. Bizkaia. Erabilitako materialak: Tonu desberdinez lakatutako DEko taulak Algortako etxebizitza bateko egongelarako altzaria DEko taulaz Etxebizitza bateko egongelarako altzaria;...\nUP Quality Fitness Club Ayala Antzokiaren egoitza izandako eraikinean, Bilbon\nUrt 1, 2010\nBilboko UP gimnasioa diseinu bereziko, zailtasun handiko eta lan karga izugarriko enkargua izan zen; besteak beste, laka distiratsua daramaten panel handiak ipini ziren, LED argiekin.\nPiu Di Sua jatetxeko barrualdea. Bilbo\nPiu di Sua jatetxea, astigar zur tindatuzko arotzeria-lanez atondutako lokala, xaflez dekoratutako zutabeekin, zati lakatuak dituen mahaiak banatzeko zuresiarekin eta LED bidez argitutako beira-arasaz.


Hitzekin batera, haien balioa | Gizartea | Berria\nGarbiñe Ubeda, Paula Kasares eta Kike Amonarriz, atzo, Andoainen, Martin Ugalde foroan. JON URBE / FOKU Tamaina handiagoan ikusi\n2021eko abenduak 1 - Andoain\nTelefonoa zein hizkuntzatan hartzen den, ala denda batean lehen hitza zein izaten den. Helduek halako jarreren bidez erakusten diete umeei zein den hizkuntza bakoitzari ematen dioten balioa, Paula Kasares soziolinguistaren arabera. Horren garrantzia nabarmendu zuen atzo Martin Ugalde foroan, Kike Amonarriz Euskaltzaleen Topaguneko lehendakariarekin batera eginiko mahai inguruan. Asteotan abian den Haurren aurrean helduok heldu dinamika sozialari buruz aritu ziren biak, Garbiñe Ubedaren gidaritzapean, eta euskararen transmisioaren garrantzia nabarmendu zuten, gramatika bat erakustetik haratagokoa. «Hizkuntzak inoiz ez doaz bakarrik: haiei loturik emozioak, espazioak, pertsonak, balioak, hierarkiak... transmititzen dira»,azaldu zuen Kasaresek. Eta umeek barneratu egiten dituztela, denak: «Hizkuntzen arteko hierarkiak ere ikasten dituzte hizkuntzak jabetzeko prozesu horretan. Kode linguistikoa erabiltzeko jakintza soziokultural osoa ikasten dute: hizkuntza noiz erabili, norekin, norekin ez... Hizkuntza erabiltzeko molde soziala ere hizkuntza ikaste horren barnean dago».\nHorregatik jarri dute helduengan fokua Euskal Herriko 80tik goiti herritan aitzina eramaten ari diren dinamikan. Eta, partikularki, gurasoengan: «Haurrari hizkuntza horretan egitea bezain garrantzitsua da haurraren aurrean ere hitz egitea»,azaldu zuen Amonarrizek. Jakinarazi zuenez, arrakasta lortu du ariketa sozialak: «Uste baino herri gehiagotan egin da, eta batzuek aurrerago ekingo diote».\nBaldintzak sortu beharra\nEuskaraz guti edo batere ez dakiten gurasoek zer egin dezaketen galdegin zien Ubedak bi solaskideei, eta argi erantzun zuen Kasaresek: «Erakutsi behar zaie zein rol garrantzitsua duten euskararen biziberritze prozesuan».Haren ustez, hain zuzen, haiek ere giltzarri dira transmisioan, hizkuntza menperatu ez arren: «Euskarari loturiko balio eta jarrera positiboak transmititzen ahal dituzte, eta hori, egokia ez ezik, beharrezkoa da: haurrak motibatu behar dituzte, eta euskaraz egiteko aukerak eman».Amonarrizek ere ohartarazi zuen hizkuntzaren ezagutza bera baino garrantzitsuagoa dela jarrera, maiz: «Nahiago dut ama erdaldun bat bere seme-alaben ikasketaz arduratzen dena, eta ez aita bat bere seme-alabak zein mailatan dauden ez dakiena eta C1 maila duena. Seguru transmisio lan hobea egiten duela ama horrek».\nNolanahi ere, Kasaresek azpimarratu zuen ez dela «erori» behar «neoliberalismo linguistikoaren» axioman: «Familietan gertatzen dena familien hautua da, bai, baina ez guztiz. Familiek hautuak egiten dituzte haiek dituzten aukeren arabera, baliabideen arabera, informazioen arabera...». Eta, aukera urritasuna eragozteko, «mekanismo ahaltsu bat» galdegin zuen, «gizartetik, administraziotik, hautu horiek aukera erakargarri bihurtzeko». Amonarrizen hitzetan, funtsean, «baldintzak». Badira horretarako tresnak jada, Kasaresen arabera: «Informazioa hainbat euskarritan —izan liburuxka, webgune— eta hitzaldietan ematen diren gidalerroetan bilduta dago. Familiei ikusarazten diegu zenbat gauza dauden haien eskutan: erabaki ñimiñoetatik transzendentzia handiagoetara, bermatzeko haurrek ttipitatik euskararekin harreman estua eta ona izanen dutela». Bilakaera ona sumatzen du gurasoengan: «Urteak aurrera joan ahala, gero eta barneratuago dute beren rola ez dela akitzen eskola atarian».


Tibetek eztanda egin dau - bizkaie.biz\nKasualidadez, Bidaiden Tibeten ganeko erreportaje bereziak argitaratzen gagozan honetan, lurraldeko egoereak eztanda egin dau. Jazoeren larritasuna ikusita, analisi txiki bat egitea izango da onena. Kontuan izan behar da txinatar zentsurea dala-eta informazino oso gitxi dagoala baina, orain arteko zifra ofizialen arabera, gitxienez hamar lagun hil dira. Halandabe, hildakoak ehundik gora izan daitekez. Lhasa sutan dago, Joko Olinpikoetarako lau hilabete falta diranean. Uriburuaz gan, herritarrak be sutan dagoz, pazientzia agortu egiten dalako, baita tibetarrena be. Eta eztanda egin behar ebanak eztanda egin eta Txinako gizarte-antolaketearen gitxika-gitxikako gainbeherea agirian itxi dau. Barriro be, odola ikusi behar izan da komunikabideek arazo bati jaramon egiteko, arazo hori barria ez bada be. Sei hamarkadako errepresinoaren eta neokolonizazino bortitzaren azken ondorioa telebistetan edota egunkarietan ikusitako hori izan da. Hilketen ganeko datu gitxi daukaguz, txinatar gobernuaren zentsurea muturrekoa dalako eta planetako hainbat interes ekonomiko erraldoi herrialde horretan jarrita dagozalako 29. Joko Olinpikoen harira. Horregaitik, asko isildu egiten dira erregimenaren errepresino honen aurrean, horren bortitza izan ez arren. Guk dakigula, behintzat.\nBatek baino gehiagok pentsau leike ‘deja vu’ egoera baten aurrean gagozala. Monjeek zuzendutako ekimenak errepresinoaren amaierea aldarrikatzeko, protestak, altxamentuak, saltokiak erreta eta hainbat hildako, datu-emoilearen araberako kopuruak. Birmania. Ez. Tibet.\nBitxia da zelan, sei hilabeteko epean, barriro be mueta honetako jazoerak izatea, Tibetekoari oraindino 'iraultza' izena emon ezin bajako be. Baina kasuon artean desbardintasun nabarmen bat dago. Birmaniakoa, duda barik, berezko protestea izan zan, oinarrizko jatekoen eta gasolinearen prezioen neurribako igoerea zala-eta jateko be ez euken herritarrek sortutakoa. Tibeten, bestalde, oso gatxa da kausa kontretu bat zehaztea, abrosiduta edo gogaituta dagozala ez bada. Halanda be, ikusitakoak ikusita, Txinatar gobernuak baditu bere arrazoiak: Joko Olinpikoen atxakia aprobetxetea.\nDuda barik, azken bi hilabeteotan hainbat erakundek eta norbanakok Pekineko zitea erabili izan dabe herrialdeko agintari komunistei presinoa egiteko. Dalai Lamak, antza danez, bakarkako ibilbideari ekin deutso boikot horretan eta, oraingoz behintzat, topetan ebana lortu dauela emoten dau: Pekineko erregimenaren haserrea biztutea eta mundu mailako atentzinoa erakartea. Orain, ikusteko dago mobimentu horrek lurraldeko biztanleen babesa jasoten dauen, orain arte Tibeten ez dauelako oinarri sendorik lortu. Orduan jarri ahal izango deutsagu 'iraultza' izena mobimentuari.\nOrain dala hilabete eskas, planetako lurralde urrun honetara joateko aukerea izan neban. Txinatar kolonialismoaren azken elementuak eroan eustan haraino, transtibetarrak, Bidaideren Tibeten ganeko erreportaje berezien bigarren ataleko protagonisteak. Martxan jarri zanetik, etorkizun hobe baten bila dabizan txinatarrei asko erraztu deutse bizimodua, eurak baitira nagusi, sorterrikoak miloe bi eskas diran bitartean. Gobernuaren esanetan, euren helburua lurraldearen garapen ekonomikoa da, baina begibistakoa da tibetarren kulturearen kontrako jarrera mehatxugarria. Gazte askok, komunikabide ofizialetan ikusten daben bizimoduak erakarrita, euren kulturea albo batera itxi dabe eta batzuk, ganera, ez dabe ezta ama hizkuntzea erabili gura. Monastegiak hutsik geratu dira eta Han etnian materialismoa nagusitzen hasi da. Hori gitxi balitz, tibetar argienak eta beharginenak herrialdeko unibersidade garrantzitsuenetara bialtzen ditue 'kalidadezko hezkuntzea' jasotera eta, bide batez, odolaren kolorearen ganean jarritako bost izar horien baloreak eta ohiturak hartzen joateko.\nHorregaitik, ez da harritzekoa Dalai Lama arduratuta egotea eta ardura hori publikoaren aurrean erakustea. Txinaren eta mundu osoaren kontra dago, diktadurea nagusi dan herrialde batek betidanik bakearen eta harmoniaren aldekoak izan diran Joko Olinpikoak herrialde horretan izaten ixteagaitik. Bitxia bada be, bigarren berba hori, 'harmonia', ‘best seller’ bihurtu da Txinan. Gobernuaren helburuetako bat 'harmonia-gizartea' sortzea da. Zoritxarrez, Txina helburu horretatik oso urrun dago.\nKrisi honen amaierea zein dan ikusi beharko da. Baleiteke protestak bertan behera geratzea eta txinatarrak ahots horreek isilarazoten ahalegintzea. Ez litzateke izango lehenengo aldia helburu hori lortzen. Oraingoan, ganera, motibazinoa oso garrantzitsua da, tartean mundu mailako ekimena dagoalako. Baina baleiteke, baita, tibetarrek 1959eko moduko iraultza bortitza eta suizidea egitea. Barriro be, hona hemen itauna: nazinoarteko komunikabideak, barriro be, lepoa emongo deutso askatasunaren bila dabilen herriari?


Kalamuako parlamentua mahai-jokoa — Eibar.ORG | Eibarko peoria\nHemen zaude: Hasiera / Blogak / Eibartik / Kalamuako parlamentua mahai-jokoa\nKalamuako parlamentua mahai-jokoa\nJoko honen helburua da, familian edo lagun-giroan elkartzea eta jokoarekin gozatzen dugun bitartean Eibarko herria eta bere historia hobeto ezagutzea.\n"Kalamuako parlamentua", Eibarko mahai jokoa\nUrte t'erdiz biharrian jardun eta gero, 2008ko azaruan 25ian aurkeztu genduan Portalea Kultur etxian Kalamuako parlamentua mahai-jokua. Oier Gorosabelek bota zeban proposamena EibarORG alkartian eta horretan jardun dogu azkenengo hilabetiotan gure elkarte txiki honetako kide batzuk.\nOka eta tribial estiloko jokua da bere gure helburua izan da, familixan edo lagun-giruan alkartu eta jokuakin gozatzen dogun bittartean Eibarko herrixa eta bere historixia hobeto ezagutzia. Egixa esateko, oso esperientzia politta izan da. Ederra izan da jokuan egitura guztia pentsatzia, galderak asmatzen jardutia, diseinu-lanak aurrera eitten ikustia... eta dana EibarOrg alkarteko lagunekin batera. Neretako, behintzat, oso esperientzia politta eta aberasgarrixa izan da. Sufrimendu gitxi eta gozamen haundixa ;)\n1260 galdera dagoz, danak Eibarren ingurukuak, eta 6 taldetan antolatuta (historixia; euskeria eta kulturia; geografixia eta kaliak; jaixak, musikia eta kirola; biharra; eta beste batzuk). Oka estilora jokatzen da, baina taulan aurrera egin ahala, galderak erantzun bihar dira, Tribial joko batian moduan. Eibarren inguruko galderak erantzun ahala, aurrera jarraittuko dogu.\nUste dot oso lan politta urten jakula. Itxura aldetik, jokuan dinamika aldetik, eduki aldetik... Oso lan politta! Nere bildurrik haundixena zan, ia galderekin asmauko ete genduan. Joko zailegixa egin dogu? Errezegixa? Jendian gustukuak? Gure artian egindako 2-3 probetan baietz irudittu jaku eta inguruko jendiak be horixe esan desku.\nEdozeiñek jokatu leike Kalamuako Parlamentuakin. Jokatu eta ikasi. Jokuan ezaugarri batzuk:\nOka itxurako jokua da. 72 laukitxo daukaz. Lehenengua Untzagako plazia; azkena Kalamuako Parlamentua. Dadua bota eta galderak erantzun ahala, jokalarixak aurrera egingo dabe, helmugara heldu arte.\n1260 galdera dira, sei ataletan banatuta: jaixak, musikia eta kirola; biharra; historixia; euskeria eta kulturia; geografixia eta kaliak; beste batzuk.\nTaldian jokatzeko aproposa, edozein adineko eibartarrentzat.\nHelburuak dira: Eibarko historixia ezagutzeko aukeria emotia, ondo pasatzen dogun bittartian. Eta belaunaldixen arteko transmisiñuan laguntzia, aitxitxa-amamak eta loibak parez pare ipinitta (eta aukera bardiña eukiko dabe batzuk zein bestiak).\n• Argitaratzailea: Eibar.org elkartea.\n• Koordinatzailea: Oier Gorosabel.\n• Ilustrazioak: Patxi Argarate.\n• Diseinua eta maketazioa: Zaloa Etxaniz eta Maite Rementeria.\n• Galderen aukeraketia eta orrazketia: Asier Sarasua.\n• Azpiegitura teknikua: Garikoitz Araolaza.\n• Gestiñua: Eneko Astigarraga.\nEsteka gitxi batzuk proiektu honen inguruan:\nBadator Kalamuako parlamentua (EibarOrg)\nKalamuako parlamentua probatzen (Eibartik bloga)\nKalamuako parlamentua (Txargain bloga)\nPresentado el juego de preguntas sobre Eibar (Diario Vasco)


HASIRCI TEKSTIL SAN. VE TIC A.S. | Company Directory\n3.Organize San. Bölgesi M.Batallı Bulvarı No:69 Başpınar Gaziantep Turkey


Macronen lan erreformaren kontra Baionan bildurik | Economy | KAZETA\nMacronen lan erreformaren kontra Baionan bildurik\nEragile politiko, sozial eta sindikalak Baionan bildu dira Macronen lan erreformaren kontra jotzeko. Eguraldia ez da oztopo izan, ehunka parte hartzaileek beren eskubide sozialen aldarria ozen entzunarazteko.\nKazeta|12/09/2017 11:31|0 commment Updated at:\nSortu berri den Fronte Nazionalak eskubideen defentsa aldarrikatu du Baionan. ©Haritz Larrañaga\nHitzordua 10.30ean finkatua zuten kolore anitzetako sindikatuek, baita Ipar Euskal Herrian sortu berri den Fronte Sozialak ere. Macronen lan erreformen kontra indarrak biltzeko, sindikatuenaz gain, elkarte eta alderdi politikoak batu dira. Eguraldi txarra ez da oztopo bat izan. Ehunka pertsonek lan eskubideen errespetuaren aldarriarekin Baionako karrikak bete dituzte. Lehen kontaketen arabera, 2.000 lagunek parte hartu dute ekimenean.\n"Gure askatasun eta eskubide sozialen alde" mezua islatzen zuen pankartak bidea ideki die manifestariei. Langile eta buruzagien arteko ezberdintasunak areagotzen dituen erreforma deitoratu dute mobilizaziora hurbildu direnek. Beren aburuz, langileen babesari kalte egiten dion araudia da.\nNormaltasunez iragan da ekimenera, Grenet zubira ailegatu arte. Hain zuzen, bertara ailegatzean "zubi gorria" blokatzea erabaki dute manifestariek. Hogei bat minutuz bertan egon ondoren, herriko etxeruntz abiatu dira.\n"Macron legea ez da pasako"


Uberan - Euskal Idazleen Elkartea - Kalean da Hegats aldizkariaren 57. zenbakia\nKalean da Euskal Idazleen Elkarteak kaleratu ohi duen Hegats aldizkariaren 57. zenbakia. Diseinua aldatu zuen aldizkariak duela lau urte, eta orduz geroztik argazkiz eta diseinu ausartez jantzi izan da. Etapa berri honetan aldiro idazle batek zuzendu du aldizkaria, aurten Mikel Antzak hartu du bere gain ardura hori. "Beti da bihar, datozen literaturak" izenburuarekin plazaratu dute.\n"NONDIK ELIKATZEN DIRA LITERATUR GOSE DIREN GAZTEAK?\nAzken erreportajeak, gazteek sare eta mugikorren bidezko materiatik gabeko esparru berrian literatura nola darabilten ikertzen du."


Alb-Donau barrutia - Wikipedia, entziklopedia askea.\nAlb-Donau barrutia, Alemaniako Baden-Württemberg estatuko barruti bat da. Mugakide, hegoaldetik hasi eta erlojuaren orratzen zentzuan, honako hauek ditu: Biberach barrutia, Reutlingen barrutia, Göppingen barrutia eta Heidenheim barrutia Baden-Württemberg estatuan, Bavariako Günzburg barrutia eta Neu-Ulm barrutia eta, azkenik, Ulm hiria.\n48° 24′ N, 9° 51′ E / 48.4°N,9.85°E / 48.4; 9.85Koordenatuak: 48° 24′ N, 9° 51′ E / 48.4°N,9.85°E / 48.4; 9.85\n1.358,67 km² (2014-12-31)\n189.129 biztanle (2014-12-31)\nBarruti honen historia, Ulm hiriaren eta Suabiako Juraren historiarekin lotua dago.\nAlb-Donau barrutia, 1973an sortu zen antzinako Ulm eta Ehingen barrutiak elkartu ondoren.\nUlm hiria, barrutiak berak inguratzen du. Alb-Donau barrutiaren hiriburu administratiboa da, baina, aldi berean, ez da barrutiaren zati.\nBarrutiak, bere izena, Danubio ibaiagatik eta Suabiako Juragatik jasotzen du, alemanez Alb bezala ezagutzen dena. Danubio ibaia, barruti honetan, hegomendebaldetik sartzen da, barrutiaren hegoalde ingurutik igarotzen da eta Ulm ekialdetik irteten da. Danubio ibaiaren ertzetik iparraldera, barrutia, Suabiako Jurak zeharkatzen du. Mendilerroa, hegomendebaldetik iparrekialderako norantzan hedatzen da, Danubio ibaiaren ibilbidearekiko paraleloan, eta barrutitik beste aldera jarraitzen du. Danubioren ibaiadar batek, Iller ibaiak, Alb-Donau barrutiaren hegoekialdeko muga eratzen du, Ulmen Danubiorekin elkartu aurretik.\nAzken aldaketa 25 abendua 2019(e)an, 09:27(e)tan\nOrriaren azken aldaketa: 25 abendua 2019, 09:27.


Alumnos de la Facultad de Ciencia y Tecnología de la UPV/EHU visitan Petronor |\n« Sofia Kovalevskayari buruzko lanen lehiaketa // Concurso de trabajos sobre Sofia Kovalevskaya\n¿Tienes madera de líder? »\nAsimismo, doce alumnos de la asignatura de “Control de Calidad y Gestión de Laboratorio” de 5º curso de la Licenciatura en Químicas, acompañados por su profesor Luis Angel Berrueta, realizaron una visita similar el pasado lunes, donde también tuvieron el asesoramiento de Juan A. Lezcano y de Miguel Angel Sinobas\nSegún manifestó el profesor Berrueta “esta visita ha constituido una manera eficaz de que los alumnos constaten en la práctica lo que supone la implementación de un sistema de gestión de la calidad en un laboratorio químico, ya que el objetivo básico de la asignatura es la introducción de los alumnos en el control y gestión de la calidad en dichos laboratorios, y uno de cuyos principales contenidos es la descripción de los sistemas de gestión de la calidad ISO 9000, ISO 17025 y BPL.\nLeioa, 2011ko maiatzaren 5a. Gaur, ostirala, UPV/EHUko Zientzia eta Teknologia Fakultateko ikasle talde batek Petronorren Muskizeko instalazioak bisitatuko ditu, konpainiaren laborategiek nola lan egiten duten ikusteko.\nHorrela, Kimikako Lizentziaturako 4. mailan ematen den “Kromatografiak eta Antzeko Teknikak” irakasgaiko hogei bat ikasle bertaratuko dira, Olatz Zuloaga, Óscar González eta Gorka Iriarte irakasleek lagunduta, euskal konpainia petrokimikoko analisi laborategien funtzionamendua bertatik bertara ezagutzeko, zehazki, kromatografiako laborategi espezifikoena.\nBisitaldian instalazioaren funtzionamendu orokorra azalduko diete Laborategiko buru Juan A. Lezcano Fisurek eta Laborategiko kimikari laguntzaile Miguel Ángel Sinobasek (azken hau Zientzia eta Teknologia Fakultateko ikasle izan da duela urte gutxira arte).\nHalaber, Kimikako Lizentziaturako 5. mailan ematen den “Laborategiko Kalitate eta Kudeaketa Kontrola” irakasgaiko hamabi ikaslek antzeko bisita egin zuten joan den astelehenean, irakasgaiaz arduratzen den Luis Ángel Berrueta irakasleak lagunduta. Ikasle talde honek ere Juan A. Lezcanoren eta Miguel Ángel Sinobasen aholkularitza izan zuen.\nBerrueta irakasleak adierazi zuenez, “bisita hau oso eraginkorra izan da ikasleek bertatik bertara ikusteko zer dakarren laborategi kimiko batean kalitatea kudeatzeko sistema bat ezartzeak, irakasgaiaren helburua, funtsean, ikasleei aipatu laborategietan kalitatea kontrolatu eta kudeatzearen inguruko oinarrizko ezagutzak ematea baita; horregatik da irakasgaiaren eduki nagusietako bat ISO 9000, ISO 17025 eta BPL kalitatea kudeatzeko sistemen deskribapena”.\n0 Responses to “Alumnos de la Facultad de Ciencia y Tecnología de la UPV/EHU visitan Petronor”


Aisialdirako hainbat ekimen astebukaeran Lezon | Lezo.eus\nAisialdirako hainbat ekimen astebukaeran Lezon\nEgur taupadak haurrentzako emanaldia gaur izango da 17:30etan Gezalan\nSan Sebastian Circuit Spirit rallya Kale Nagusitik igaroko da larunbat arratsaldean.\nEskubalioko gizonezkoak 2. mailara igotzeko Final Fourra jokatuko da larunbat eta igandean\nEgur Taupadak haurrentzako emanaldia\nGezalan izango da gaur, maiatzak 31an, arratsaldeko 17:30etan. Istorioak Galtzagorri baten bizitza kontatzen du, lurralde urrun batetik etorri da, bertan basoak errauts ari dira bihurtzen eta soroak lehor daude. Gainera, aspaldi ez duela euririk egiten. Arazo horien guztien konponbidea gure esku dago, baina horretarako “Arboliako” lurralde misteriotsura bidaitu beharko dute ikusleek eta han Zorigaitz azti maltzurra ezagutu.\nAuto eta moto klasikoak Lezoko Nake Nagusian zehar\nLarunbatean, ekainaren 1an, San Sebastian Circuit Spirit rallya ospatuko da. Proba honek gogora ekarri nahi ditu Donostiako Automobil zirkuituan, Lasarteko Zirkuitua bezala ere ezaguna zenean, XX. Mendeko 20. eta 30. hamarkadetan antolatzen ziren lasterketak. Aurtengoa, rallyaren hirugarren edizioa izango da, eta Lezoko kaleetatik igaroko den bigarren aldia izango da.\nAuto karabanak Lezo Kale Nagusitik gurutzatuko du, Gurutze Santuaren plazatik igarota. Behin Lezotik irtetean, lasterketako ibilbidea jarraituz, pilotuak Gipuzkoako ipar ekialdean barrena murgilduko dira eta zatiren batean Nafarroako errepideetatik ere ibiliko dira.\nKarabana, 16:00etan ateratzen da Hondarribitik eta 16:40 inguru helduko da Lezora. Lezoko Udalak herritar guztiak animatu nahi ditu larunbatean Kale Nagusira eta Gurutze Santuaren plazara gerturatzera historia handia duen lasterketa honetaz goza dezaten.\nEskubaloiko gizonezkoen Final Fourra\nEkainaren 1an, larunbatean, Donibaneko Kiroldegian arratsaldeko 18:00etan Munttarpek semifinala izango du Condunor Askartza Leioaren kontra.\nFinala berriz, Bekoerrotako Kiroldegian jokatuko da igandean, goizeko 11:30etan, Munttarpek irabaztea lortu ezkero, Lezoko eskubaloiko gizonezkoek 2. mailara igotzea lortuko lukete!


AuthorCiprés Torres, María Pilar (1)Macua Martínez, María Elena (1)Martínez Sobrino, Alejandro (1)Sáenz de Buruaga Blázquez, Andoni (1)Departamento (cas.)Estudios clásicos (3)Geografía, prehistoria y arqueología (1)Departamento (eus.)Ikasketa klasikoak (3)Geografia,historiaurrea eta arkeologia (1)Subject


Argazki hau eta ondorengoak ezkutuan hartutakoak dira. Guztietan ikusten da nola emakume ijitoen ondoan diren etengabe dendako langileak edo segurtasun langileak. Argazkia: AMUGE elkartea.\nImajina ezazu zure ahizparekin zoazela supermerkatura. Sartu bezain pronto, mesfidantza begiradak eta txutxu-mutxuak sumatu dituzue. Segidan konturatu zarete langile bat duzuela atzetik jarraika, pasilloz pasillo. Perfumeen apalategietara heldu zaretenean, errefortzuak eskatu ditu megafonia bidez. Ondoren, urdaitegira jo duzuenean, urdaiazpikoa kendu dute erakusmahaitik. Hogei minutu baino ez daramazue dendan, baina langileak gero eta urduriago daude. “Hemen jarraitzen dute?”, esan dio batak besteari. Amesgaiztozko eszena hori eguneroko ogia da emakume ijitoentzat, AMUGE elkarteak salatu duenez. Ikerketa antolatu dute sistematikoa den kriminalizazioa argitara emateko.\nBizkaiko hamabost supermerkatu eta bost merkataritza-zentrotan bisitak antolatu dituzte urriaren 26 eta azaroaren 15a bitartean. Testing izeneko metodologia jarraituz, kopuru eta adin tarte bereko bi boluntario talde sartu dira aldi berean establezimendu bakoitzean: bat emakume ijitoz osatua eta bestea emakume zuriena. Behatzaile independenteak ere sartu dira haiekin, lekuko moral gisa. Produktuak naturaltasunez begiratu, probatu eta erosi dituzte batzuek zein besteek. Bisitatutako hogei establezimendutik hamaseitan ijitoen aurkako tratu diskriminatzailea egiaztatu dute, hau da, laginaren %80a. Are gehiago, bisita-egun guztietan eta parte hartu duten hamalau ijitoen aurkako gorabeherak erregistratu dituzte, audioz eta bideoz. Jazarpena izan da gehien errepikatu den kriminalizazio-praktika, baina baita ere ahozko akusazioak, txutxu-mutxuak eta iruzkin iraingarriak, urduritasun adierazpenak eta errefortzu eskaerak. Partaideak arropa-denda ezagun bateko aldageletara sartu zirenean, dendariak boluntario ijitoaren poltsa baino ez zuen eskanerretik pasa.\nLekuko moral gisa hartu du parte Goizalde Landabaso kazetariak testing-ean. Bilboko supermerkatu batean honako oharrak hartu ditu: “Hasieratik izan zuten langile bat atzetik. Emakume ijitoak nora, langilea hara. Une batean, langile batek beste batzuei esan zien buelta bat eman zezatela, ea zerbait falta zen ikusteko”.\nArazoa ez da soilik langileek ijitoen kontrako aurreiritziak izan ditzaketela, baizik eta ijitoak espresuki zelatatzeko jarraibideak jasotzen dituztela\nBoluntario zuriek, ordea, lasai asko egin ahal izan zituzten erosketak denda guztietan. Are gehiago, batek baino gehiagok adierazi du ezikusia sentitu dela, langile guztien arreta emakume ijitoengan jarrita zegoelako. Behatzaile bati zera esan zion kosmetika denda bateko saltzaileak, boluntario ijitoei begira: “Barkatu, ezin zaitut ondo artatu, bazterrak nahastera etorri dira”. “Pribilegiatua, tratu-desberdintasuna agerian ikusi dudalako”, idatzi zuen boluntario zuri batek supermerkatu batetik ateratzean, "Nola sentitu zara?" galderari erantzuteko orduan.\nIkerketan, bi egunetan hartu du parte AMUGEko bazkidea den Sheila Aguilarrek eta ez du sorpresarik hartu jasotako tratuarekin. “Egunero bizi dugu. Txikitatik jazartzen gaituzte. Erosketak egitera joateak estresa eragiten digu. Horregatik nahiago dugu merkatu txikira baino ez joan, hor lasai eta libre ibili gaitezkeelako”. Ohituta egoteak ez du esan nahi mingarria ez denik. Testing-ean "errealitatean" bizi duten amorrua, ezintasuna eta lotsa sentitu dutela adierazi dute boluntario ijitoek.\nDiskriminazioa egiaztatzeko proba enpirikoa da testing-a, Amerikako Estatu Batuetako establezimendu publikoetan arraza-segregazio politikak agerian uzteko garatu zena, pasa den mendeko 50-60ko hamarkadetan. Funtsean, antzeko pertsona-taldeek jasotako tratua alderatzean datza, horien arteko alde bakarra aztertu nahi den diskriminazio ardatza delarik: generoa, arraza- edo etnia-jatorria, desgaitasuna, eta abar. Ordutik, ikerkuntza sozialean nahiz aktibismoan erabili izan da Europan ere.\nArgazkia: AMUGE elkartea.\nMetodologia honetan oinarritutako salaketa publikoak eta judizialak egiten eskarmentu handia duen Frantziako SOS Racisme elkarteak 2011n Europako hainbat erakunderi proposatu zien, gau berean, parranda giroan, testing-a antolatzea. Hala, urte horretako martxoaren 4tik 5era bitartean, Bizkaiko SOS Arrazakeriak Bilboko Urkijo eta Mazarredoko tabernetara bisitak antolatu zituen: bikote zuri bat sartu zen taberna bakoitzera eta jarraian jatorri desberdinetako hiru bikote arrazializatu, denak gizonezkoak. Atezainen jokabidea diskriminatzailea izan zen bederatzi pubetatik zortzitan, bereziki bikote magrebtarrekin. Zenbait dantzalekutan, bikote arrazializatuei sarrera ukatu zieten, aitzakiak jarrita –esaterako, festa pribatu bat ospatzen ari zela–; beste batzuetan etorkinei baino ez zieten kobratu sarrera. Geroztik, Bizkaiko eta Gipuzkoako SOS Arrazakeriak metodologia horretaz baliatu dira higiezin agentzietan, diskoteketan eta interneteko lan eskaintzetan ematen den diskriminazioa argitara emateko.\n2019ko urrian, Bilboko Zubiarte merkataritza-gunean gertatu zitzaiona publikoki salatu zuen AMUGE elkarteak: zinematik irten zirenean, hamahiru neskato adin txikikok eta hiru hezitzailek bi segurtasun-zaindariren jazarpena pairatu zuten. Bizkaiko SOS Arrazakeriako kideek testing bat antolatzea iradoki zioten emakume ijitoen elkarteari, jokabide kriminalizatzaile hori orokortua dagoela gizarteratzeko.\nZubiarteko gertakariaren ondorioz ohartu zen AMUGEko lantaldea emakume ijitoek eguneroko diskrimazio mota horren aurrean bizi duten babesgabetasunaz. Izan ere, Eusko Jaurlaritzako diskriminazioaren kontrako Eraberean sarera jo zutenean, halako salaketek ibilbide judizialik ez dutela erantzun zieten. Alegia, Espainiako Zigor Kodearen 510. artikuluak (gorroto-delituei buruzkoak) ez dituela horrelako eguneroko egoerak aintzat hartzen. “Erreklamazio-orriak betetzea dugu tresna bakarra, baina ez du ezertarako balio”, adierazi du AMUGEko arduraduna den Tamara Claveriak. Halaber, segurtasun-enpresari kexa idazkia bidali zieten, baina ez zuten erantzunik jaso.\nEspazio publikoan arraza edo etnia profilaren araberako kontrolak egitea legez kanpokoa dela ebatzi zuen Nazio Batuen Erakundeak, Rosalind Williams izeneko emakumearen auzian. Williamsek 1992an salatu zuen Valladoliden poliziak kalean identifikatu zuela soilik beltza izateagatik eta hamazazpi urteko borroka judizialean Espainiako auzitegiek ez zuten onartu jokabide hori arrazista zela. Halere, kontrol arrazistak errotuta daude ez bakarrik polizien jardunean, baita ostalaritzan eta merkatal guneetan ere.\nClaveriaren esanetan, testing-aren emaitzak zabalduz lortu nahi dutena da ijitoen kontrako eguneroko praktika horiek ekiditeko eta erreparatzeko neurri positiboak bultzatzea. Izan ere, arazoa ez da soilik langileek ijitoen kontrako aurreiritziak izan ditzaketela, baizik eta ijitoak espresuki zelatatzeko jarraibideak jasotzen dituztela. “Saltokietako eta segurtasun enpresetako langile eta arduradunen prestakuntza behar-beharrezkoa da, begirada antiarrazista izan dezaten”, nabarmendu du. Halaber, pertsona zuriak kontzientziatu nahi ditu AMUGEk, ijitoen kontrako jazarpena ikusten dutenean, “‘Zerbait egingo zuen’ pentsatu ordez, bidegabekeria identifikatu eta gure alde egin dezaten”.\nMerkataritza sektorean emakume ijitoak bezero gisa barik, susmagarri gisa tratatzeko joeraren iturburua iruditeria kolektiboan oso errotuta dagoen arketipoa da. “Eraikuntza historikoa dugu, interes ideologiko eta politikoei erantzun diona. Miguel de Cervantes eta Victor Hugo bezalako sortzaileek mendeetan indartu dute lapurrak garen estereotipoa. Egin ez ditugun delituak guri leporatzea ijitoen aurkako politikak justifikatzeko estrategia izan da”, azaldu du Claveriak.\nTesting-ean argi geratu da dendariek disimulu barik zelatatu dituztela boluntario arrazializatuak, baita haiei buruzko komentario eta keinuak egin ere, batzuetan boluntario zurien konplizitatea bilatuz. “Haien argudioa izango da lapurtu duten emakume ijito askoren kasuak izan dituztela, baina zenbat pertsona zurik lapurtzen dute dendetan? Ezin dute jakin, herritar zuriak ez dituztelako kontrolatzen”, erantzun du ekintzaileak.\nBoluntario ijitoen testigantzek agerian utzi dute halako umiliazio publikoak estresa eragiten diela, haien autoestimua kaltetzen duela eta parte-hartze soziala mugatzen duela. Gaztetatik dakite ezin dutela bolatokira edo zinemara lasai joan, hobe dutela auzoan geratu. AMUGEko arduradunaren esanetan, eskolan, lan munduan edota osasun-sisteman ere bizi duten etengabeko aurrejuzguak aukera gutxi uzten dizkie: “Gure identitateari uko egitea, lagun zurien babespean ibiltzea edo jendarte zuriak eraiki duen estereotipoa barneratzea eta betetzea”.\nLeioako zentro komertzialera joan ziren Sheila eta Desi, testing-ean parte hartu duten ijito gazteenak. Hainbat kosmetika dendatan tentsio egoerak bizi ondoren, arropa denda ezagun batera sartu ziren. Behatzaile gisa joan den eta kronika hau sinatzen duen kazetariak entzun du saltzaile batek belarriko entzungailuaren bidez segurtasun langilea etor dadila eskatzen. Bitartean, beste hiru saltzaile deitu ditu eta txutxu-mutxuka hasi dira, bi neskei begira: “Baina zergatik zaude hain urduri?", "Nik ezin ditudalako kontrolatu", "Lasai egon, neska, ez da zure lana, laster etorriko dira”. Segurtasuneko hiru langile gizonezko heldu dira; bat dendara sartu da eta beste biak atean geratu dira, emakume ijitoen zain. Sorpresa handia hartu dute boluntarioek emakume zuriz osatutako taldearekin bat egiten dutela ikusterakoan. Desik adierazi du desengainu handia hartu duela, bortizki diskriminatua izan delako. Biharamunean AMUGEko langileei kontatu die preso zegoela amets egin duela.\nKanal hauetan artxibatua: Arrazakeria | Ijito herria | Bizkaia


2019ko azaroaren 13a, asteazkena | Ordua Euskal Herrian 05:25:14\nEngainuz, emakumeak biluzik ageri ziren argazkiak lortu zituen Haritz Varelak. Erasoa jasan zuten emakumeetako batzuk Tximeleten Reboluzioa dinamikaren baitan batuta ari dira erasoak kudeatzen, eta jakinazi dutenez, akordio batera heldu dira bi aldeak.\n80 emakume batu ziren urrian erasoak jasan zituztenei babesa adierazi eta prentsaurrekoan parte hartzera. (Argazkia: Tximeletaren Reboluzioa)\n40 emakume baino gehiagori eraso egin zien Haritz Varelak, militante ezagun izateak ematen zion botereaz baliatuta. Engainuz eta manipulazioa erabiliz, hainbat emakume biluzik ageri ziren argazkiak lortu zituen. "Militante gisa zuen boterea erabilita emakumeok engainatu eta biluzik argazkiak ateratzeko proposamenak egin zizkigun, baita batzuei atera ere. (…) Guk ez genuen ezer txarrik egin, eta berriro egingo genuke. Arazoa erasotzailearena da, beti", adierazi zuten hainbat emakumek erasoen gaineko auziaren harira urrian egindako prentsaurrekoan.\n2017ko uztailean kanporatu zuten Varela Donostiako Piratetatik eta Ezker Abertzalearen egituretatik, emakumeei egindako eraso horiek tarteko. Erasoa jasan zuten zenbait emakume Tximeleten Reboluzioa dinamikaren baitan antolatu ziren, erasoak kudeatzeko. Hamar emakumek Varelaren kontrako auzibidea abiatzeko hautua egin zuten. Azken jakinarazpenen arabera, auzitegietako bidea bukatutzat emango dute, bi aldeak akordio judizial batera iritsi direlako. Varelak egindakoa aitortu eta halakorik berriro gerta ez dadin lanketa bat egiteko prest azaldu izanak eman dio bide bi aldeen arteko akordioari.\nTximeleten Reboluzioa dinamikako kideen adierazpenak jaso ditu Berriak, eta horietan azaldu dutenez “ez genuen eta ez dugu justizia sistema espainiar eta matxistan sinesten, ezta zigorrean oinarrituriko erreparazioan ere: horregatik erabaki dugu kalte-ordainei uko egitea. Bide guztiak jorratu nahi genituen, ordea; gure minari erantzuteko gizarteak eskaintzen dizkigun guztiak, eta horregatik jo genuen epaitegietara ere”.\nPertsona bati heriotza sozialik opa ezin zaiola argi izanik ere, oraindik Varelarekin topo egiteko ez daudela prest azaldu dute, eta hargatik eskatu diote beraiekin harremanetan ez jartzeko: “Mina ematen digu oraindik gertaeren oroitzapenak, eta zu ikusita sabela estutzen zaigu. Badakigu egindakoaz kontziente zarena, eta, beraz, behar dugun distantzia hori errespetatzea eskatzen dizugu”. Zauriak oraindik sendatzear daudela adierazi dute.\nProzesu guztian zehar izandako elkartasunagatik eskertuta agertu diren arren, emakumeek jakinarazi dute beraien ustez hausnarketa sakonagoak egin behar direla “botere harremanen, militantzia ereduen, genero sistemaren, eta eraso sexual eta sexisten inguruan”.


Txapelketa dotorea jokatu dute Gipuzkoako karatekek Aretxabaletan - Debagoiena - Goiena.eus\nTxapelketa dotorea jokatu dute Gipuzkoako karatekek Aretxabaletan\nMirari Altube 2016-04-18 11:51\n80 karate jokalari baino gehiago elkartu ziren atzo goizean, Ibarra kiroldegian, eta txapelketa dotorea egin zuten. Kimuak, haurrak eta kadeteak izan ziren nor baino nor gehiago eta jendetza elkartu zen horien saioak ikusteko.\nUDAren 70. urteurrena aitzakia hartuta ekarri zuten Gipuzkoako txapelketa Aretxabaletara: "Oso ondo joan da guztia, izugarrizko laguntza izan dugu UDAko kideen zein gurasoen aldetik", jakinarazi du Odilo Vazquezek, aretxabaletarren entrenatzaileak.\nAretxabaletako kirolarien emaitzei dagokienez "hobeak" izan zitezkeela uste du Odilok, hala ere "pozik" agertu da. Haurren mailan (kata) Eneko Rodriguezek bi kanporaketa gainditu zituen: "Joanna Perezek, ostera, ezin izan zuen. Beti podiumean egotera ohitu gaitu eta oraingoan ezin izan da. Behar bada etxean jokatzeak urduritasuna areagotu zion". Kumite modalitatean (50 kiloz gainekoen artean), baina, bigarren geratu zen Arrasateko aurkariaren aurka galdu ostean finala. Alex Benitezek garaipena lortu zuen kumiten (70 kiloz azpikoen artean), baita Eneko Calvok ere (70 kiloz gainekoen artean).\n"Zorionak guztioi, baina batez ere gurasooi eta UDAko karate eskolako kideoi emandako laguntzagatik. Egin duzuen lanak ez du parekorik".


Igartubeiti | Euskal Herria liburuak\nArtxiboa laburpen hitzeka: Igartubeiti\nBaserri Eguna igandean Igartubeitin\nPosted on 12/06/2014 by Euskal Herria bilduma\nDatorren igandean, ekainak 15, Ezkio-Itsasoko Igartubeiti baserri-museoan seigarren Baserri Eguna ospatuko dute. Aurten Neolitotik datorren kultur tradizio oparoari erreparatuko dio Baserri Egunean: artzaintzari.\nEgitaraua goizeko 11:30ean hasiko da Ion Orzaiz eta Iñaki Vergararen argazki erakusketaren zabalpenarekin. Eguerdian Fermin Leizaolaren eskutik bisita gidatua artzaintzaren tradizioaren bila. 12:30ean Idiazabalgo gaztaren dastaketa (aurrez izena eman behar da). 13:30ean ardiak mutiltzeko (ilea mozteko) erakustaldia egingo du Jose Etxezarretak. Ordubete geroago, herri bazkaria izango da, artzaintzari lotutako produktuekin. Eta bazkalosterako, Mixel Etxekopar zuberotar musikariaren kontzertua, artzaintzaren doinuak gogora ekartzeko.\nEgun osoan zehar familia osoarentzako ekintzak izango dira. Igartubeiti XVI. mendeko baserri puska da, museo gisa atonduta. Informazio gehiago hemen.\n> Albisteak,euskara atalean publikatua\t| artzaintza,baserria,Igartubeiti,jaiak,museoak hitzekin laburtua | Utzi erantzun bat\nBaserri Eguna el domingo en Igartubeiti\nEl próximo domingo, día 15, el caserío museo Igartubeiti de Ezkio-Itsaso (Gipuzkoa) será escenario de la sexta edición del Baserri Eguna. En esta ocasión se centrará en una cultura milenaria que se remonta al Neolítico y que en Euskal Herria ha dejado una profunda huella: el pastoreo.\nEl programa dará comienzo a las 11:30 con la apertura de la exposicón fotográfica preparada por Iñaki Vergara y Ion Orzaiz. A mediodía Fermin Leizaola guiará una visita comentada a la tradición pastoril. A las 12:30 tendrá lugar una degustación de queso de Idiazabal (hay que apuntarse con antelación). Una hora después, Jose Etxezarreta esquilará ovejas con tijeras y con máquina. A las 14:30 tendrá lugar la comida popular, con un menú típico de pastor y, en la sobremesa, el músico zuberotarra Mixel Etxekopar revivirá los sonidos pastoriles característicos.\nDurante todo el día habrá actividades para toda la familia. Igartubeiti es un formidable caserío del siglo XVI acondicionado como museo. Más información aquí.\n< Noticias,castellano atalean publikatua\t| caserío,Ezkio-Itsaso,fiestas,Igartubeiti,museos,pastoreo hitzekin laburtua | Utzi erantzun bat


Hiri Lagunkoiak – Euskadi Lagunkoia programa | Bizipoz\nHiri lagunkoien programa garatzea eta udalerrietan ezartzea\nPertsona Helduekiko Hiri eta Komunitate Lagunkoien Munduko Sarea Osasunaren Mundu Erakundeak (OMS) sustatutako proiektua da, eta zahartze aktiboa eta osasuntsua bultzatzen eta errazten duten inguruak eta zerbitzuak sortzeko helburua du.\nOMS erakundeak zahartze aktiboa bultzatzeko interesa duten udal guztiei zuzentzen die proiektu hau, dituzten inguruak eta zerbitzuak hobetu eta udal-antolakuntzan ikuspegi hau barneratze aldera.\nHiri eta Komunitate Lagunkoien proiektuak era integral batean lantzen ditu gure herrien eta hirien egunerokotasunean eragiten duten alderdiak.\nPertsona helduen parte-hartzea sustatzen du horretarako, udalerriaren azterketa- eta hobekuntza-prozesu osoan zehar beraien beharrak, pertzepzioak eta iritziak kontuan hartuz.\nEuskadin, Hiri eta Komunitate Lagunkoiak proiektuari Euskadi Lagunkoia izena eman zaio eta Enpleguko eta Gizarte Politiketako Sailak bultzatutako ekimen bat da.\nBizipozek esperientzia du pertsona nagusientzako udalerri lagunkoia izan nahi duten udalei laguntzen. Besteak beste, Muskizko eta Urretxuko udalekin landu dugu programa.\nProgramaren alderdi guztiak zaintzen ditugu, diseinatzen hasi eta martxan jarri arte. Programa bakoitza bakarra da eta udalerri bakoitzaren beharren arabera diseinatzen da. Aurkeztutako informazioaren eta ondorioen kalitatea zaintzen dugu Bizipozen eta programa bakoitzeko, islatutako ondorioen eta ekintzen fidagarritasuna ziurtatzen duten inkesta kopuru bat egiten dugu.\nHiri Lagunkoien programaren dinamizazioa Bizipozen esku utzi duten\nudalerriak: Muskiz, Legazpi eta Urretxu.\nBizipozen gure metodologian oinarritutako programak diseinatzen eta programatzen ditugu. Programak arrakastarekin diseinatzea eta martxan jartzea ziurtatzen duten 4 urrats. Ezagutu ezazu Bizipoz metodoa.\nNahi al duzu guk zure udalerrian lan egitea?\nUdalerri lagunkoi bat izatea nahi al duzu?


Zertan lagun zaitzakegu? - Iragarki Laburrak\nKontu bat sortu/aldatu/ezabatu\nNire iragarkiak kudeatu (ezabatu, sartu, aldatu…)\nNola sortu kontua iragarkilaburrak.eus webgunean:\n1.- Nola sortu kontua iragarkilaburrak.eus webgunean:\nOso erraza da gure webgunean erregistratzea! Pauso hauek eman behar dira:\n– Webgune nagusian, goiko menuan aukeratu “SAIOA HASI” atala.\n– Bete datuak: izena, helbide elektronikoa, pasahitza…\n– Irakurri eta onartu erabiltze baldintzak eta pribatutasun politika.\nPauso horiek bete eta gero, prest zaude iragarki bat jartzeko!\n2.- Nola aldatu kontua\n-Webgune nagusian, goiko menuan aukeratu “HASI SAIOA”.\n-Sartu helbide elektronikoa eta pasahitza, eta aukeratu “HASI SAIOA” botoia.\n-Jarraian, ezker menuan aukeratu “DATUAK ALDATU” botoia. Zure profileko informazioa agertuko zaizu; hor, aldatu aldatu beharreko informazioa, eta aukeratu “GORDE” botoia.\nNOLA KUDEATU IRAGARKIAK (iragarkia sartu, ezabatu, aldatu….\n1.-Nola sartu iragarkia:\n-Sartu zure erabiltzaile kontuan, eta aukeratu “JARRI ZURE IRAGARKIA” atala.\n-Aukeratu “AUKERATU ARGAZKIAK” atala, eta jarri iragarri nahi duzun horren argazkiak (guztira, 10 argazki jar ditzakezu).\n-Bete “ ZURE IRAGARKIAREN TITULUA”.\n-“KATEGORIA” zerrendatik, aukeratu iragarkiari dagokiona.\n-Bete “PROBINTZIA” eta “HERRIA”.\n-“AZALPENA” atalean, idatzi iragarkiaren inguruan jarri nahi duzun informazioa.\n-Eman “ARGITARATU” botoiari.\n2.- Nola aldatu iragarkia:\n-Sartu zure erabiltzaile kontuan, eta zure menuan “NIRE IRAGARKIAK” atalean sartuta, hor agertuko dira argitaratuta dauden iragarkiak. Aukeratu aldaketak egin nahi dituzun iragarkiaren ondoan dagoen “ALDATU” botoia.\n-Hurrengo orrian, argitaratuta dagoen iragarkiaren informazioa agertuko da. Hortik aldatu aldatu beharrekoa.\n-“ARGITARATU” botoiari eman.\n3.- Nola ezabatu iragarkia:\n-Sartu zure erabiltzaile kontuan, eta zure menuan “NIRE IRAGARKIAK” atalean sartuta, argitaratuta dauden iragarkiak agertuko dira. Aukeratu ezabatu nahi duzun iragarkiaren ondoan dagoen “EZABATU” botoia.\n-Ea ziur zauden galdetuko dizu. Aukeratu BAI.\nGUSTUKOEN ZERRENDA OSATU\n1.-Nola aukeratu gustukoenen zerrenda:\n-Gustukoenen zerrenda aukeratzeko, lehenik eta behin, zure kontuan sartu behar duzu:\n-Webgune nagusian, aukeratu “HASI SAIOA”.\n-Zure erabiltzailearekin saioa hasi eta gero, webgunean dauden iragarki gustukoenak aukeratu ditzakezu, iragarki bakoitzaren azpian dagoen izartxoa zapalduta.\n-Zure erabiltzaile orriko menuan, “GUSTUKOENAK” atala aukeratutakoan, aurrez izartxoa zapaldu diezun iragarki gustukoen zerrenda agertuko zaizu.\nBERTAKO HEDABIDEAK SM\nMartin Ugalde kultur parkea, 20140 Andoain.


Legar-zementua / zementuzko lurzorua | Asfaltos Orsa\nEskarmentu handia dugu bide-zoru erdizurrunak egiten\nORSAk GC-600 instalazio mugikor bi ditu, errendimendu handikoak (600 t ordukoak), zementuzko lurzorua eta legar-zementua egiteko. Instalazio finkoen aldean, mugikorrek abantaila handi bat dute: fabrikazioa eta obran jartzea optimizatu egiten da; izan ere, obra-materialak berrerabiliz, horiek eta azken produktua gutxiago mugitu behar dira, eta horrela energia aurrezten da.\nGure laborategian aldez aurretik aztertzen ditugu lan-formula lortzeko erabiliko ditugun materialak, eta bukatutako unitatearen kalitate-kontrola ere burutzen dugu. Horrela, irtenbide integrala eskaintzen dugu.


Resolución de conflictos | Cursos | ALDEE\n2011 Ekaina 22 - 2011 Ekaina 23\nBuen Pastor pl. 15-1. ezk. (Donostia-San Sebastián)\nMarta Blázquez Viedma\nLiburutegietako profesionalei beren lanean gara ditzaten hobetze-estrategiak eskaintzea, erabiltzaileekin sor daitezkeen gatazka-egoerei aurre egiteko gaitasuna izan dezaten. Abiapuntua portaerak antzeman eta horiei modu seguruan aurre egitea litzateke oinarrian gatazkaren ikuspuntu berria jarriz: aukera-esparru gisa, ikaskuntza-prozesu berri gisa hartuz.\nEgoera gatazkatsuetan aplikatu beharreko hobetze-estrategien inguruan eztabaidatzea.\nGatazka batean izan beharreko jokabide-protokoloa ezagutzea.\nEgoera gatazkatsuetan komunikazio eta konponbide eraginkorra eskainiko duten oinarrizko trebetasunak ezagutzea.\nIkastaro-tailer moduan garatuko da kontzeptuen berrikuspena gatazkak ebazteko teknikak eta tresnak aplikatzearekin konbinatuko baita.\nSarrera eta helburuak.\nKexa eta gatazka desberdintzea.\nSortzen diren kexa- eta gatazka-egoera ohikoenak.\nKexei aurre egiteko modua.\nGatazkei aurre egiteko modua. Gatazkaren definizioa.\nGatazkari aurrea hartzea.\nGatazkaren aurrean hartu beharreko jarrerak eta jokabideak.\nKomunikazioa gatazkaren kudeaketan.\nGatazka batean kontutan hartu beharreko trebetasun pertsonal eta sozialak.\nProfil eta tratamendu pertsonala norberaren ezaugarrien arabera.\nPortaera estilo desberdinen kudeaketa.\nSor daitezkeen egoera ohikoenen berariazko tratamendua.\nElkarteak ikastaroaren ziurtagiria emango du\nEz bazkideak: 195€\nBazkideak langabezian: 78€


Jabekuntza eskolan bost tailer egingo dituzte ikasturte honetan - Otamotz : Otamotz\nGoierri garaiko jabekuntza eskolan bost tailer antolatu dituzte ikasturte honetarako. Horretaz gain, betiko moduan, talde finkoetan parte hartzeko aukera egongo da. Jabekuntza eskolan, emakumeek jasaten duten bazterkeriaz jabetzen dira eta gizarte egituren aurka egiteko erremintak eskuratzen dituzte. Mundua eraldatzen lagunduko dien bizi esperientzia bat lortzea da helburua. Emakumeen partaidetza eta jabekuntza sendotzea eta gizarte justu, anitz eta osoago bat lortzea, alegia. Baita emakumeen arteko sareak sortzea eta hauek aktiboagoak eta parte hartzaileagoak izatea. Horretarako, talde finkoak eta tailerrak daude. Ekintza guztiak doakoak dira eta, aurretik jakinarazita, haurtzaindegi zerbitzua egongo da. Ikastaro guztiak emakumeen etxean izango dira (Urretxuko Pagoeta auzoan). Talde finkoak ere bertan elkartzen dira. Ezinbestekoa da izena ematea. Tailerrei dagokienez, aurten bost antolatu dituzte: Tai chi chuan tailerra, Autonomia eta ahalduntzea, Emakumeak mugimenduan, Batukada feminista eta Emakumeen aurkako indarkeria janariaren, formaren, moldeen eta pisuaren bitartez. Tai chi chuana barnera begirako arte martziala da. Medikuntza txinatarra oinarritzat hartuta, ongizate fisikoa eta emozionala bateratzen ditu. Tailer hori astelehenean hasi zen eta maiatzaren 30ean bukatuko da. Saioak astelehenetan dira, 17:30etik 19:30era. Nagore Orbelzuk dinamizatuko ditu. Ahalduntzea Ahalduntze tailerrean emakumeek askeago izaten ikasiko dute. Tailer hau atzo hasi zen eta martxoaren 4an amaituko da. Saioak asteazkenetan dira, 15:00etatik 17:00etara, gazteleraz. Pepa Bojo da gidaria. Emakumeak mugimenduan tailerrari dagokionez, bakoitzak nahi duen bezala eta epairik gabe dantza egiteko, elkar ezagutzeko eta zaintzeko espazio bat izango da. Saioak ostiraletan izango dira: otsailaren 7an eta 21ean, martxoaren 6an eta 20an, apirilaren 3an eta 24an eta maiatzaren 8an eta 22an, 09:30etik 11:00etara. Saioak Oihane Vicente dantzari zumarragarrak gidatuko ditu. Batukada feminista tailerraren helburuak musikara gerturatzea, ondo pasatzea, beste emakume batzuekin lan egitea, sormena lantzea, autoestimua igotzea, kalera irtetea, espazioak okupatzea eta jendea gozaraztea dira. Saioak asteazkenetan izango dira: hilaren 22an, otsailaren 5ean eta 19an, martxoaren 4an eta 18an, apirilaren 29an eta maiatzaren 13an eta 27an, 18:00etatik 20:00etara. Dinamizatzaileak Arantxa Vicedo eta Ainara Sarasketa dira. Bukatzeko, Emakumeen aurkako indarkeria janariaren, formaren, moldeen eta pisuaren bitartez tailerraren helburua norbere gorputza onartzea eta elikadura kontzientea lantzea da. Saioak larunbatetan izango dira: apirilaren 4an eta maiatzaren 30ean, 10:30etik 14:30era eta 15:30etik 19:30era. Gazteleraz izango dira eta Miriam Herbonek gidatuko ditu. Talde finkoei dagokienez, edertasunez zahartzea helburu duena hileko lehen eta hirugarren astearteetan elkartzen da, 17:30etik 19:30era. Emakume musulmanen ahalduntzea eta alfabetatzea helburu dituen taldea astelehen eta ostegunetan elkartzen da, 10:00etatik 12:00etara. Emakume etorkinen taldea, berriz, ostegunetan elkartzen da: 16:00etatik 18:00etara. Autoestimua hobetzea helburu duen taldeak eta emakume zaintzaileenak oraindik ez dute egutegirik. Emakumeen etxea udaberrian ireki zen. Eraikin nagusian, harrera gela, Berdintasun teknikarien bulegoa, emakume elkarteentzako takilak, bilera gela eta erabilera anitzeko aretoa daude. Itxitako patioan, gimnasia eta yoga gela eta ikastaroetako aretoa daude. Ateak emakume guztientzat zabalik daude.


Train Travel Tips Archives | page 5 of 14 | Save A Train\nIrakurketa Ordua: 5 minutu Top zure animaliekin bidaiatzeko aholkuak hauek arintzeko zure antsietatea lagundu beharko. utzi delako aurre egin da, Zure animaliekin bidaiatzeko estresa! Baina zer gehiago estres, Zure animaliak utziz etxean edo beste batzuk zaintzen hasi pentsamendu da. Obviously no one…


Jose Mari Etxebarria Lejarraga :: Inguma - Euskal komunitate zientifikoaren datu-basea\nEtxebarria Lejarraga, Jose Mari\nIndustria 4.0, eta Kultura?\nKoronabirusaren hiztegia,euskeraren kalitatea eta faltan bota\nHizkuntzalaritza, Terminologia, Medikuntza, Euskara\nEuskara nondik dator?\nPost-truth - egiaren ondokoa - posverdad\nKazetaritza, Euskal Herria\nOroimena: Antonio Tovar Llorente (1911-2011)


Konpetentzia digitalak. Graduko ikasleentzako formakuntza materialak: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.3. Webguneak ebaluatzeko irizpideak\nCompetencias digitales. Materiales de formación para estudiantes de grado: 1. Información y tratamiento de datos 1.2. Evaluación de información, datos y contenidos digitales 1.2.3 Criterios de evaluación de sitios web\ndc.rights.license Attribution-NonCommercial 4.0 International *\ndc.contributor.author Mondragon Unibertsitatea\ndc.description.abstract Zergatik da beharrezkoa bilatzaile baten bidez lortutako informazioa ebaluatzea. Webguneak ebaluatzeko irizpideak. eu\ndc.description.abstract Por qué es necesario evaluar la información obtenida a través de un buscador. Criterios de evaluación de sitios web. es\ndc.format.extent 13 en\ndc.language.iso eus en\ndc.language.iso spa en\ndc.publisher REBIUN en\ndc.rights © Mondragon Unibertsitatea en\ndc.rights.uri http://creativecommons.org/licenses/by-nc/4.0/ *\ndc.subject Konpetentzia digitalak eu\ndc.subject Informazioaren kudeaketa eu\ndc.subject Informazioaren bilaketa eta berreskuraketa eu\ndc.subject Informazio iturriak eu\ndc.subject Informazioa ebaluatzea eu\ndc.subject Competencias digitales es\ndc.subject Materiales docentes es\ndc.subject Gestión de información es\ndc.subject Búsqueda y recuperación de la información es\ndc.subject Fuentes de información es\ndc.subject Evaluación de la información es\ndc.title Konpetentzia digitalak. Graduko ikasleentzako formakuntza materialak: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.3. Webguneak ebaluatzeko irizpideak eu\ndc.title Competencias digitales. Materiales de formación para estudiantes de grado: 1. Información y tratamiento de datos 1.2. Evaluación de información, datos y contenidos digitales 1.2.3 Criterios de evaluación de sitios web es\ndc.type info:eu-repo/semantics/other en\ndcterms.accessRights info:eu-repo/semantics/openAccess en\ndcterms.type http://purl.org/coar/resource_type/c_e059 en\nExcept where otherwise noted, this item's license is described as Attribution-NonCommercial 4.0 International\nKonpetentzia digitalak. Graduko ikasleentzako formakuntza materialak: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.4. Argitalpen zientifikoen ebaluazio irizpideak \nKonpetentzia digitalak: Graduko ikasleentzako formakuntza materiala: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.2. Informazio baliabideen ebaluazioa \nBilaketa tresnak eta biblioteketako katalogoak. Informazio atariak eta datu baseak. Internet.\nKonpetentzia digitalak. Graduko ikasleentzako formakuntza materialak: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.1. Informazioa ebaluatzeko beharra \nZergatik ebaluatu behar dugu informazioa. Informazio iturriak. Informazioa nola ebaluatu. Aholkuak. Gehiago jakiteko...


Udalerri Euskaldunen Mankomunitatea - Wikipedia, entziklopedia askea.\nErakutsi/ezkutatu Arnasguneen garrantzia azpiatal\n2.2Arnasguneak eta udalerri euskaldunak\n3Espainiako legediarekin arazoak\n43°17′50″N 2°33′45″W / 43.29721677°N 2.56256287°W / 43.29721677; -2.56256287\n1992ko martxoaren 23a\nUdalerri Euskaldunen Mankomunitatea (UEMA) euskararen normalizazioaren alde lan egiten duen udal elkartea da. UEMAren bereizgarria da herri euskaldunekin lana egiten duela. Hau da, % 70etik gorako euskaldun indizea [oh 1] duten udalerriak izan daitezke UEMAko kide.\nGaur egun, Hego Euskal Herriko 91 udalerrik osatzen dute UEMA eta 266.000 bat biztanle biltzen ditu. Adostasuna du helburu, euskararen normalizazioa delako guztien norabide bakarra. Horregatik, talde politikoen arteko lankidetza bilatzen du. Une honetan, UEMAko zuzendaritza batzordean, EH Bildu, EAJ eta talde independenteak daude.\nMankomunitateak eta hura osatzen duten udalek euskara bizitza publiko eta pribatuaren erdigunean kokatzea dute xede. Udalerri euskaldunak paper garrantzitsua dute euskararen normalizazioan: horrela sinisten eta sentitzen du UEMAk, eta horregatik uste du udalerriotan hizkuntza zaintzea eta inguruko herrietara zabaltzea beharrezkoa dela.\nHonakoa da udal elkartearen printzipio nagusia: Euskarari lehentasuna emango zaio UEMAko udalerrietan; beti ere, herritar ororen hizkuntza ofizialetako hiztunen eskubideak errespetatuz.\n2.1 Arnasguneen bilakaera\n2.1.1 1981-2011 bilakaera\n2.2 Arnasguneak eta udalerri euskaldunak\n3 Espainiako legediarekin arazoak\nOndoko helburuak finkatu zituen UEMAk 1991n, sortu zenean:\nUdalerri euskaldunetan, bideak urratzea, herritarrek egiten duten bizitza sozial guztia, publikoa zein pribatua euskaraz izan dadin.\nUdalerri euskaldun guztiek bat eginik, euskara nagusi izango den lurgunea osatzea.\nUdalerri euskaldunen garapen sozio-ekonomikoa eta soziokulturala bultzatzea.\nOndoren, estrategia eguneratzeko beharra ikusi zuen erakundeak, 2001ean, errealitatea aldatzen ari zela ohartuta. Batetik, UEMAk ikusi zuen lehen begiratuan hizkuntzarekin zerikusia izan ez zezaketen hainbat faktore sozioekonomiko eta kulturalek eragina izan zezaketela herriko egoera soziolinguistikoan. Bestetik, eta horri lotuta, ohartu zen udalak euskalduntzeko aurrerapauso nabarmenak egiten ari ziren bitartean, herritarrek gero eta gehiago erabiltzen zutela gaztelania kalean. Beraz, honakoak gehitu zitzaizkien lehengo lan-ildoei.:\nArnasguneen garrantzia[aldatu | aldatu iturburu kodea]\nArnasguneetatik zabal daiteke euskara Euskal Herriko beste txoko batzuetara. Horregatik esaten da antena efektua izan dezaketela (UEMA)\nEsan ohi da Amazonia dela naturari arnasa ematen dion birika. Horregatik ondo zaindu beharreko ingurua da, haren galerak ekarriko lukeelako gainontzeko guztia arriskuan jartzea. Bada, UEMAren arabera, udalerri euskaldunak dira euskararen Amazonia. Haietan garatzen, erabiltzen eta biziberritzen da hizkuntza modu naturalean, eta motor papera dute hizkuntzaren normallizazio prozesuan. Arnasguneak deitzen diete udalerri euskaldun horiei. Beraz, berebiziko garrantzia dute arnasguneek euskarak bizirik iraungo badu, eta Euskal Herriko gainontzeko txokoak euskaldunduko badira. Izan ere, arnasguneetako herritarrek aukera dute naturaltasunez inguruko herrietara beraien hizkuntza ohiturak zabaltzeko eta euskarari estatusa emateko, lagunarteko, laneko eta bizitzeko hizkuntza bezala.\nUEMAk uste du garrantzitsua dela diskurtso horren jabe izatea, eta ikuspegi hori eguneroko erabakietan presente izatea, politikari gisan eta herritar gisan. Politikariek, gainera, ardura erantsia dute, erakundearen esanetan, herritarren eredu direlako eta euskarari estatusa emateko aukera dutelako.\nArnasguneen bilakaera[aldatu | aldatu iturburu kodea]\nAzken urteetan lan handia egin da euskararen normalizazioan eta alfabetizazioan. Gero eta gehiago dira euskaraz dakiten pertsonak. Horrek ekarri du udalerri erabat erdaldunik ez egotea, batik bat, EAEn. Jakiteak, ordea, ez dakar berarekin erabilera, eta herri erdaldunak euskalduntzen ari diren arren, gune euskaldunenak erdalduntzen ari dira, homogeneizazio egoera baten ondorioz. Ezagutza beherantz doa herri euskaldunetan baina, batik bat, erabilera ari da jaisten: euskaraz egiteko hautua, alegia.\nHori azaltzeko hamaika faktore izenda daitezkeen arren, errealitate horren aurrean arrazoi bakar bat ez dagoela garbi dago, eta esparru guztiek eragiten diotela euskararen egoerari: immigrazioak. hirigintza ereduak, egoera sozioekonomikoak, kultur ohiturak... Gune erdaldunak euskalduntzea joatea benetan pozgarria eta txalotzeko da, eta oraindik indar asko dago egiteko bide horretan; baina, UEMAren ustez, euskaldunei goian heldu behar zaie, haiek direlako gainontzekoen eredu.\n1981-2011 bilakaera[aldatu | aldatu iturburu kodea]\nUdalerri euskaldunetako eta erdaldunetako eboluzioa (UEMA)\nEUSTATen datuen arabera, 1981ean % 90etik gorako euskararen ezagutza zuten 56 udalerri zeuden Araba, Bizkaia eta Gipuzkoan (Nafarroako datuak ez daude udalerriz udalerri). 2011n —handik 30 urtera— ezaugarri hori 13 udalerrik soilik betetzen zuten.\nLehen hizkuntzari dagokionez, 1981ean, 56 udalerritan euskara herritarren %90ek baino gehiagok ama hizkuntza zuten. 2011n, berriz, ezaugarri hori udalerri batek soilik zuen, Abaltzisketak (Gipuzkoa).\nEtxeko euskararen erabilerari dagokionez, 34 udalerritan egiten zuten etxean euskaraz % 90ek baino gehiagok 1981ean, eta 2011n ez zegoen jada irizpide hori betetzen zuen udalerririk.\nArnasguneak eta udalerri euskaldunak[aldatu | aldatu iturburu kodea]\nBere ibilbidean zehar, UEMAk ikusi du udalerri euskaldun guztiak ez direla euskararen arnasgune, eta horregatik udalerri batzuek eta besteek plangintza desberdinak behar dituztela hizkuntzaren normalizazioan aurrera egiteko. Ez dago marra zehatz bat adierazteko zein diren arnasguneak eta udalerri euskaldunak, baina hainbat datuk lagundu dezakete bereizketan: ezagutza zein erabilera %80 inguruan dituztenak izan ohi dira, oro har, arnasguneak. Hortik beherako zifretan, udalerri euskaldunak izan arren, agian, ez da horren erraza erabat euskaraz bizitzeko ohitura duten udalerriak aurkitzea. Arnasguneek honako ezaugarri bereiziak dituzte:\nEspainiako legediarekin arazoak[aldatu | aldatu iturburu kodea]\n2014ko abenduaren 15ean, Carlos Urquijok Uemako beste sei udal salatu zituen, aktak euskaraz bidaltzeagatik. Babesa eskatu zuen Udalerri Euskaldunen Mankomunitateak, euskararen aurkako beste «eraso» bat zelakoan. Egoera horretan, abenduaren 16an, bilera egon zen gaia aztertzeko.\nAbenduaren 16an, Eusko Jaurlaritzarengandik hurbilago nahi zuen egon Uemak Urkijoren «erasoen» ondorioz. Udal aktak euskaraz bidaltzea legezkoa zela adierazten zuen txosten bat egin zien gobernuak, baina horrelako gehiago nahi zituzten udalerri euskaldunek.\n2015eko urtarrilaren 13an, Amezketa, Beizama, Elgeta, Gaintza, Oiartzun, Oñati eta Usurbilgo udalak auzitara eramateko asmoa zegoela adierazi zuen Udalerri Euskaldunen Mankomunitateak, helegiteak agiriak euskaraz bidaltzeagatik.\nUdalerri euskalduntzat jotzen dituzte, euskal hiztunen ehunekoa % 70etik gorakoa bada. Baldintza hori betetzen duen 200.000 biztanle inguruko inguruneaz ari gara. Horietako asko, baina ez guztiak, eskuineko mapan ikus daitekeen legez, UEMAn sartu egin dira.\nUEMAko udalerrien biztanleria\nOrain arte UEMAn sartutako udalerriak hauek dira:\nAraban[aldatu | aldatu iturburu kodea]\nBizkaian[aldatu | aldatu iturburu kodea]\nGipuzkoan[aldatu | aldatu iturburu kodea]\n↑ Arantxa Iraola, «Urkijok Uemako beste sei udalen aurka jo du, aktak euskaraz bidaltzea egotzita», Berria, 2014-12-16\n↑ «Eusko Jaurlaritza gertuago nahi du Uemak Urkijoren «erasoen» harira», Berria, 2014-12-17\n↑ «Beste zazpi udalerrik jaso dituzte helegiteak agiriak euskaraz bidaltzeagatik», Berria, 2015-01-13\n↑ Euskaldun indizea = euskaldunak + (ia euskaldunak/2)\nY Fro Gymraeg.\nOrriaren azken aldaketa: 27 iraila 2021, 21:23.


Aspaldiko lagunen bilera - Kirola - Berria\nAspaldiko lagunen bilera\nLaboral Kutxan jokatutako hiru jokalari ari dira egun Anadolu Efes taldean: Milko Bjelica montenegroarra eta Zoran Planicic eta Stanko Barac kroaziarrak. Gaur Gasteizen ariko dira.\nBosteko festa izango da gaur Buesa Arenan, Laboral Kutxaren eta Anadolu Efesen arteko partida hasieran eta amaieran. Aspaldiko lagun asko elkartuko dira kantxan, Gasteizko taldean jokatutako hiru jokalari ari baitira egun Anadolu Efesen: Zoran Planinic joko-antolatzaile kroaziarra, Milko Bjelica pibot montenegroarra eta Stanko Barac pibot kroaziarra.\nBjelicaren eta Laboral Kutxaren artekoa duela gutxi eten zen, jokalariak iazko urte amaieran Turkiara joatea erabaki zuenean. Bi hilabete iraun zuen Bjelicak Gasteizen egindako bigarren aldiak —2011-12ko eta 2012-13ko sasoietan ere jokatu zuen—. Montenegroarra urri bukaeran iritsi zen Gasteizera, taldean min hartuta zeuden barruko jokalariek utzitako hutsunea betetzeko. Hilabeterako sinatu zuen, eta lan ona egin. Horregatik luzatu zioten kontratua beste hilabetez. Hark berean jarraitu zuen. 11,5 puntu sartu eta bost errebote jaso zituen partidako ACB ligako eta Euroligako lehiak kontuan hartuta. Gasteizko taldeak kontratu luzeagoa eskaini zion orduan, baina ordurako Anadolu Efesek begi artean zuen.\nBjelicaren bide bera egin zuen 2011ko udan Baracek: Gasteiztik Istanbulera, hura ere Anadolu Efesera —Efes Pilsen zuen izena taldeak orduan—. Barac 2007ko udan iritsi zen Euskal Herrira. 21 urterekin, etorkizun bikaina iragartzen zioten. NBAko draft-ean ere izana zen. Baina heldu gabe zegoen, eta Gasteizko taldeak Valentziari uztea erabaki zuen. Urtebete egin zuen han, eta itxura txukuna eman. Horri esker egin zuen toki bat Baskonian. Gasteizen, ordea, gorabeheratsu aritu zen hiru urtez. Partida oso onak jokatu zituen, baina baita edonor ernegatzeko modukoak ere. Hori eta Turkiako taldeak eskaini zuen dirua —milioi bat euro inguru— nahiko arrazoi izan zen klubeko kirol ordezkariek haren salmentari baiezkoa eman ziezaioten. Ez dira egindakoaz damu, Turkian ere oreka topatu ezinik jarraitzen baitu Baracek.\nDirua ere izan zen Planinicek Gasteiz utzi izanaren arrazoi nagusia. Kroaziarrak bi urtez jokatu zuen Baskonian, 2006tik 2008ra. Haren gidaritzapean ACB liga bat eta Espainiako bi Superkopa irabazi zituen taldeak. Gasteizen jokatutako bi denboraldi horiek mesede handia egin zioten, haren jokoak nabarmen egin zuelako gora. Horrek, noski, izan zuen ondoriorik: Europako talde indartsu askok haren atea jotzea. Azkenean, CSKA Mosku izan zen hura fitxatu zuena. Bi urte egin zituen bertan, eta Errusiako beste talde batera joan, Khimkira. Han hiru urtez jokatu ondoren iritsi da Istanbulera. Planinic izan da, hain zuzen ere, azken astean protagonista, Emporio Armaniren aurka azken segundoan hogei metrotik saskiratze ikusgarria sartu eta haren taldeari garaipena emanda.


'Art After Dark' programak musikaz beteko du Guggenheima berriz ere\nBerlingo giro elektronikoko DJ gailenetako bi Bilboko Museoan izango dira gaur. Kiki finlandiarrak eta Sascha Funke DJak musika jarriko diote Robert Rauchenberg artistaren erakusketari.\nArt After Dark programaren saio berria hartuko du gaur Guggenheim Bilbao Museoak. Bilboko&' || 'nbsp;Fever aretoarekin batera antolatu ohi dute musika eta artea uztartzen dituen programa. Hilero, bertako zein nazioarteko DJen musika ekartzen du programak Bizkaiko hiriburura.\nOraingoan Europako giro elektronikoko bi DJ onenetakoen proposamenak izango dira entzungai. Kiki finlandiarrak eta Sascha Funke DJak musika jarriko diote ireki berri duten Robert Rauchenberg artistaren erakusketari.\n22:00etan: Musika elektronikoa: AUTO (Fever, Bilbo)\nFever Klubaren sortzaileetako bat da Auto. Bere saioetan musika elektroniko finena, azken belaunaldiko tech-house-a eta pop nabardura leunak dira nagusi.\n23:00etan: BPitch Control Showcase musika elektronikoa: KIKI LIVE (BPitch Control, Alemania)\nKiki artista finlandiarra BPitch Control-eko ikasle gailenetako bat da. Azken urteetan Berlinen eman den musika iraultzaren adierazle honek Kaiku aurkeztuko digu, zain eduki gaituen bere bigarren diskoa. Horren aurretik egin ditu maxi gogoangarriak eta Run With Me (musika modernoan klasikoa) disko bikainaren munduko bira.\n00:00etan: BPitch Control Showcase musika elektronikoa: SASCHA FUNKE (BPitch Control, Alemania)\nSascha Funke BPitch Control familia handiko beste kideetako bat da. Argitaratu dituen diskoek (Bravo eta Mango LPak, eta 12”ko hainbat disko), nahasketek (Stimming, Gui Boratto eta Dave DK-en kantenak, adibidez) eta nazioartean egiten dituen lan bikainek ekoizle eta DJ gisa duen izen ona areagotu dute.\nSarreren prezioa 12 eurotakoa da (8 euro Museoaren laguntzat) eta salgai daude Guggenheim museoan.


Gozatu Udako jarduerez Listorretan • Artelatz\nGozatu Udako jarduerez Listorretan\nEka 30, 2014 | Orokorrak | 0 comments\nUdarari begira ekintza berezi-bereziak prestatu ditugu Aiako Harria Parke Naturalean, Errenteriako Listorretatik abiatuz, ingurune eder hau ezagutzera emateko, bai familiei bai gainerako herritar orori zuzenduak, Gipuzkoako Parketxe Sarea Fundazioa eta Errenteriako Udalaren elkarlanari esker. Hasteko, uztailaren 5ean goizeko hamarretatik eguerdiko hamabietara txorien kantuak ezagutzeko ibilaldia izango duzue Mikel Olano adituaren eskutik. Bi aste geroago, uztailaren 19an, Kiko Alvarezek saguzarrei buruzko ibilaldi gidatua burutuko du arrats-gau partera: zortziretan hasi eta hamarretan bukatuko da. Abuztuan, aldiz, Historiaurreko eta Azpitarteko lehen gizakiak eta bizimoduak ezagutzeko tartea izango dugu tailer dinamikoen bitartez –abuztuak 9 arratsaldeko 16.00etatik 19.00etara-. Abuztuari amaiera, 30ean, emateko jolas kooperatiboak eta haurrentzako tailerrak egingo ditugu arratsaldeko lauretatik seietara. Ekintza guztiak doakoak dira.\nIzena emateko 943 495069 / 943 494521 telefono zenbakietara deitu edo email bat idatziarditurri@gipuzkoamendizmendi.net helbidera


Aines Asiskoa - Wikipedia, entziklopedia askea.\nArtikulu hau Erdi Aroko Asisko santu eta mojari buruzkoa da; beste esanahietarako, ikus «Santa Aines (argipena)».\nAsis, 1197 (egutegi gregorianoa)\nSan Damiano (en) , 1253ko azaroaren 16a (egutegi gregorianoa) (55/56 urte)\nSanta Aines Asiskoa (Ines Asis, 1197 / 1198 - 1253 ) Italiako santu katolikoa da, Santa Klara Asiskoaren ahizpa gaztea, eta eta abadesa izana Klarak fundatutako Klaratarren moja ordenean. \nFamilia noblekoak ziren Klara eta Aines, eta ahizpa nagusiak familia utzi eta erlijioaren bideari ekitea erabaki zuenean, Ainesek jarraitu egin zion, baina familiak nesken osaba Monaldo bidali zuen, ahizpak etxera itzultzeko. Monaldo ahizpak indarrez jotzen saiatu zen, haiek menderatzeko, baina mirariz bere besoak indarra galdu zuen. Beste gudari batzuek Aines harrapatu zuten, baina arrastaka eramaten saiatu zirenean, ezin izan zuten, Ainesen gorputzak mirarizko pisu ikaragarria bereganatu zuelako. Zeinu horietan Jainkoaren nahia ikusi zuten harrapatzaileek, eta joaten utzi zieten ahizpei.\nKlarak Asisen bertan sortu zuen bere ordena erlijiosoa, Klaratarrena, baina jarraitzaileak handitzen joan zirenean, abadesa izendatu zuen bere ahizpa Aines, eta honek, 1219 urtean, Florentziako Monticelli-ko emakume txiroen komunitatea eratuz eta gobernatuz lan egin zuen.